b'\n_START_ARTICLE_\nKibiras (matavimo vienetas)\n_START_PARAGRAPH_\nKibiras (rus. \xd0\x92\xd0\xb5\xd0\xb4\xd1\x80\xd0\xbe)\xc2\xa0\xe2\x80\x93 senovinis t\xc5\xabrio matavimo vienetas, kil\xc4\x99s i\xc5\xa1 Rusijos, cariniais laikais paplit\xc4\x99s ir Lietuvoje._NEWLINE_1 kibiras buvo lygus 1/40 statin\xc4\x97s, arba 4 ketvir\xc4\x8diams, arba 12,299 l. 1920\xc2\xa0m. \xc4\xafvedus metrin\xc4\x99 mat\xc5\xb3 sistem\xc4\x85 panaikintas. Kaip nesisteminis matas (5,7 l, 10 l, 12 l ar kitoks\xc2\xa0\xe2\x80\x93 pagal indo t\xc5\xabr\xc4\xaf) buityje retkar\xc4\x8diais naudojamas iki \xc5\xa1iol.'